b"\n_START_ARTICLE_\nThe Moscow Times\n_START_PARAGRAPH_\nThe Moscow Times er en engelsksproget daglig avis i Moskva, Rusland. Avisen der udkommer i et oplag p\xc3\xa5 23.000 (2005) uddeles gratis p\xc3\xa5 caf\xc3\xa9r, restauranter, hoteller og lignede. Avisen produceres i et sort-hvid A3 format._NEWLINE_Avisen kom f\xc3\xb8rst p\xc3\xa5 gaden i 1992 og var indtil 1995 ejet af Independent Media, et Moskvabaseret mediehus der ogs\xc3\xa5 udgiver den russisksproget avis Vedomosti og russisksprogede udgaver af forskellige internationale magasiner s\xc3\xa5 som FHM, Men's Health og Cosmopolitan. I 1995 blev Independent Media opk\xc3\xb8bt af det hollandske-finske mediehus Sanoma._NEWLINE_Fra juni 2006\xc2\xa0til april 2014 var chefredakt\xc3\xb8ren Andrew McChesney. I april 2014 trak han sig tilbage og erstattedes af Nabi Abdullaev, der kom fra det statslige nyhedsbureau RIA Novosti ."